Държавен вестник, бр. 80, 2013 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  80
лят на отпадъци извършва обезвреждане на 
отпадъци на мястото на образуването им) и 
самостоятелни площадки, предназначени за 
временно съхраняване на отпадъците, които се 
експлоатират за срок, по-дълъг от една година. 
За депа не се считат съоръженията, където 
се извършва разтоварване на отпадъци с цел 
осигуряване на подготовката им за по-ната­
тъшно транспортиране за оползотворяване, 
предварително третиране или обезвреждане 
на друго място, съоръженията за съхраняване 
на отпадъци преди оползотворяването или 
предварителното им третиране за период, 
по-малък от три години, и съоръженията за 
съхраняване на отпадъци преди обезврежда­
нето им за период, по-малък от една година.
5. „Драгажни утайки“ са утайките, получени 
при изгребване от дъното на водни обекти.
6. „Елуат“ е разтвор, получен при изпит­
ване за излужване.
7. „Жизнен цикъл на депо за отпадъци“ е 
периодът, обхващащ изграждането, експлоата­
цията, закриването и следексплоатационните 
грижи за депото.
8. „Заявител“ е лице, което кандидатства 
за получаване на разрешение или регистра­
ционен документ за извършване на дейности 
с отпадъци или комплексно разрешително.
9. „Излужване“ е изнасяне чрез инфил­
трата от тялото на депото на компонентите 
(химичните вещества), дадени в таблици 2, 
4, 5 и 7 от приложение № 1.
10. „Изолирани урбанизирани територии“ 
са населени места или селищни образувания, 
които:
а) представляват общини с не повече от 
500 жители или урбанизирана територия с не 
повече от 5 жители на квадратен километър 
в нейните граници;
б) са малки населени места или селищни 
образувания на разстояние, по-голямо от 50 km 
до най-близкия град, с гъстота на населението 
над 250 жители на квадратен километър от 
територията в неговите граници или са със 
затруднен пътен достъп до такива градове 
поради сурови метеорологични условия през 
по-голямата част от годината.
11. „Инертни отпадъци“ са отпадъци, които:
а) не претърпяват съществени физични, 
химични и биологични изменения;
б) не са разтворими, не горят и не участват 
в други физични и/или химични реакции;
в) не са биоразградими и/или не оказват 
неблагоприятно въздействие върху други ве­
щества, с които влизат в контакт по начин, 
който води до увреждане на човешкото здраве 
или до замърсяване на околната среда над 
допустимите норми;
г) общата способност за излужване, съдър­
жанието на замърсяващи вещества в отпа­
дъците и екотоксичността на инфилтрата са 
незначителни и не оказват вредно въздействие 
върху качеството на повърхностните и/или 
подземните води.
12. „Инсталация за оползотворяване или 
обезвреждане на отпадъци“ е стационарно 
или преместваемо техническо съоръжение или 
оборудване за извършване на дейности или 
операции по оползотворяване или обезврежда­
не на отпадъци, разположено на територията 
на площадка за третиране на отпадъци.
13. „Инфилтрат“ са всички течности, про­
смукващи се през депонираните отпадъци, 
които се отвеждат или задържат в отпадъчното 
тяло на депото.
14. „Компетентни органи“ по прилагането 
на изискванията на наредбата, в т.ч. за сво­
евременно предприемане на необходимите 
и достатъчни мерки и действия по тяхното 
прилагане, са:
а) изпълнителният директор на Изпълни­
телна агенция по околна среда – в случаите 
по чл. 117, ал. 1 ЗООС;
б) директорът на регионалната инспекция 
по околната среда и водите – в случаите по 
чл. 67, ал. 1 и чл. 78, ал. 5 ЗУО.
15. „Компост“ е вещество по смисъла на 
наредбата по чл. 43, ал. 5 ЗУО за третиране 
на биоотпадъците.
16. „Компостиране“ е процесът по смисъла 
на наредбата по чл. 43, ал. 5 ЗУО за третиране 
на биоотпадъците.
17. „Малки водни обекти“ са реките, езерата, 
язовирите, напоителните и отводнителните 
канали, морските заливи и пристанищата.
18. „Механично-биологично третиране“ е 
третирането на остатъчни битови отпадъци, 
несортирани отпадъци или други биоразгра­
дими отпадъци, негодни за компостиране или 
анаеробно разграждане, с цел стабилизиране 
и намаляване на обема на отпадъка.
19. „Метален живак“ е живак с тегловно 
съдържание на живак, по-голямо от 99,9 на 
сто, и отсъствие на примеси, които могат да 
разяждат въглеродна или неръждаема сто­
мана (например разтвор на азотна киселина, 
разтвори на хлориди).
20. „Неопасни отпадъци“ са отпадъци, които 
не притежават опасни свойства и не съдържат 
компоненти, които ги превръщат в опасни, 
в резултат на което не са класифицирани 
като опасни отпадъци съгласно наредбата 
по чл. 3 ЗУО.
21. „Оператор на депо“ е юридическо или 
физическо лице, регистрирано по Търговския 
закон, което е собственик на депото или е 
отговорно за неговото стопанисване в съот­
ветствие с изискванията на нормативните 
актове в областта на опазване на околната 
среда. Лицето може да бъде различно през 
различните фази на експлоатацията и след­
експлоатационните грижи за депото.